І яшчэ адна навіна ад Юліі Баярэнка. Яна распавядае пра пленэр-конкурс мастакоў “Шлях да майстэрства”. Арганізавалі мерапрыемства аддзел ідэалагічнай работы, культуры і па справах моладзі Карэліцкага райвыканкама, аддзел рамесніцкай дзейнасці Карэліцкага дома рамёстваў, Карэліцкі раённы цэнтр культуры і народнай творчасці. Конкурс, паведамляе аўтар, ладзіцца штогод для падтрымкі і папулярызацыі прафесійнага выяўленчага мастацтва, для садзейнічання абмену творчымі дасягненнямі і ўсталявання шчыльных кантактаў паміж творцамі. Цягам двух дзён прафесіяналы і аматары пераносілі на свае палотны краявіды ды архітэктурныя аб’екты Карэлічаў. Пасля падвядзення вынікаў пленэру адкрыецца арт-галерэя, дзе можна будзе ўбачыць мастацкія работы.